बिना दवाओं के डायरिया का इलाज करें दवाओं से डायरिया का इलाज करें हर्बल उपचारों के द्वारा डायरिया का इलाज़ करें
जब आपको डायरिया होता है तो आपके शरीर से तरल की हानि होने लगती है जिसमे आवश्यक विटामिन्स और मिनरल्स पाए जाते हैं | इन मिनरल्स और विटामिन्स को वापस तरल के द्वारा पाना बहुत जरुरी होता है विशेषरूप से, पानी और स्पोर्ट्स ड्रिंक्स के द्वारा |  डायरिया में होने वाले डिहाइड्रेशन को ठीक करना आपकी प्राथमिकता होनी चाहिए | अगर आपको डायरिया के साथ ही उल्टियाँ भी हो रही हों तो एक बार में बहुत अधिक तरल पीने की बजाय बार-बार थोड़ी मात्रा में चूसकर या छोटे घूँट लेकर पानी पियें | अन्य तरल पदार्थों को लेने से भी आप डिहाइड्रेशन पर काबू पा सकते हैं जैसे स्वस्दिष्ट मिनरल वाटर या रिहाइड्रेशन सलूशन जैसे इलेक्ट्रोल, पेडियालाइट (pedialyte) |  कैफीन-फ्री तरल पदार्थ पीना सबसे अच्छा होता है | कैफीन माइल्ड-डाइयुरेटिक (mild-diuretic) होती है अर्थात् इससे डिहाइड्रेशन उत्पन्न करने वाले प्रभाव हो सकते हैं |अगर आपको डायरिया हो तो ऐसे तरल पदार्थ लें जिनसे और अधिक डिहाइड्रेशन होने की सम्भावना न हो | डायरिया का इलाज करने में अन्य दवाओं के समान ही नींद भी बहुत ज़रूरी होती है | चूँकि डायरिया एक लक्षण है इसलिए यह शरीर के द्वारा वायरस जैसे संक्रमण का सामना करने की कोशिश को दर्शाने का एक अच्छा इंडिकेटर या संकेतक होता है | पर्याप्त नींद और आराम आपके प्रतिरक्षा तंत्र को बढाने के लिए सबसे अच्छे उपाय होते हैं | अगर आपको उल्टियाँ होना बंद हो गयी हों (या उल्टियाँ न हो रही हों) तो आप BRAT डाइट के लाभ लेना शुरू कर सकते हैं जैसे-केला, एप्पलसॉस और टोस्ट | ये सभी कम फाइबर वाले खाद्य पदार्थ होते हैं जिससे मल को गाढ़ा करने में मदद मिलेगी | ये बहुत नर्म होते हैं जिससे पेट के और खराब होने की सम्भावना नहीं होगी |  अपनी डाइट में केला लेने से डायरिया के कारण शरीर में होने वाली पोटैशियम की कमी को दूर किया जा सकता है | डायरिया का इलाज़ करने में मदद के लिए एक बुनियादी प्रभाव पहुंचाने के रूप में BRAT डाइट एक संतुलित डाइट नहीं होती | नमकीन क्रैकर्स, उबले आलू, सूप्स, पकी हुई गाजर और अन्य इसी प्रकार के नर्म खाद्य पदार्थ लेने से पेट ख़राब होने पर मदद मिल सकती है | कुछ लोग दही भी आजमा सकते हैं: हालाँकि, दही में पाया जाने वाला लेक्टोस (lactose) डायरिया होने पर पेट के लिए कठोर हो सकता है | इसलिए अगर आप दही खाने वाले हों तो उसकी प्रोबायोटिक वैरायटी चुनें (जीवित बैक्टीरियल कल्चर के साथ) जिससे पेट के लिए स्वस्थ बैक्टीरिया को वापस लाने में मदद मिलती है और आपकी रिकवरी जल्दी होती है | न खाने वाली चीज़ों के बारे में जानना भी उतना ही ज़रूरी है जितना कि खाने वाली चीज़ों के बारे में जानना जरुरी होता है | आमतौर पर, आपको चिकने, मसालेदार, या मीठे भोज्य पदार्थों के साथ ही उच्च फाइबर वाले खाद्य पदार्थों को खाने से बचना चाहिए | डायरिया होने पर कुछ लोगों को दूध और दूध से बने खाद्य पदार्थों को पचाने में भी मुश्किल हो सकती है |इनसे भी दूर रहे:   गम सोर्बिटोल (gum sorbitol): सोर्बिटोल एक लक्सेटिव (lavative) है | मसालेदार खाद्य पदार्थ, फल और अल्कोहल का उपयोग डायरिया के ठीक होने के कम से कम 48 घटे बाद तक नहीं करना चाहिए |  कैफीन युक्त खाद्य पदार्थ जैसे चॉकलेट भी कैफीन के समान ही डिहाइड्रेशन उत्पन्न करने वाले प्रभाव रखते हैं | अध्ययन दर्शाते हैं कि जिंक सप्लीमेंट डायरिया के उपचार में लाभ देता है |जिंक एक माइक्रो-न्यूट्रीएंट (micro-nutrient) है जो प्रोटीन का संश्लेषण और पानी और इलेक्ट्रोलाइट का आँतों में परिवहन करता है | विश्व स्वास्थ्य संगठन मुखसेव्य जिंक सप्लीमेंट की मात्रा छह महीने से छोटे बच्चों में 10 मिलीग्राम प्रतिदिन, और छह महीने से बड़े बच्चों में 20 मिलीग्राम प्रतिदिन लेने की सिफारिश करता है |वयस्कों को मैन्युफैक्चरर के अनुसार निर्धारित मात्रा लेना चाहिए | अमूमन 24-48 घंटे के बाद आपके लक्षण शांत हो जाते हैं और फिर आप वापस अपनी सामान्य डाइट पर आ सकते हैं |उत्तम परिणाम पाने के लिए भोज्य पदार्थों को धीरे-धीरे ग्रहण करें |  व्यावहारिक ज्ञान का उपयोग करें | एक मसालेदार चाट से भरी हुई प्लेट लेने की बजाय हलकी दाल-रोटी या खिचड़ी खाने से शुरुआत करें | एब्सोर्बेन्ट्स ऐसी दवाएं होती हैं जो छोटी और बड़ी आंत की भित्तियों को जोड़ देती है और पानी के अवशोषण को बढ़ा देती हैं जिससे मल ठोस होने लगता है | डोज़ के बारे में जानने के लिए पैकेज पर लिखे निर्देशों का पालन करें |  अगर आप एब्सोर्बेंट का उपयोग कर रहे हों तो ज़रूरी है कि इसे लेने के बाद कई घंटे तक कोई और दवा न लें | एब्सोर्बेन्ट्स के कारण दवाएं आँतों से बाँध सकती हैं और अपना प्रभाव कम कर देती हैं | सर्वोत्तम परिणाम पाने के लिए, एब्सोर्बेन्ट्स और दवाओं को अलग-अलग प्रयोग करें | बिस्मथ यौगिक सामान्य प्रोडक्ट्स जैसे पेप्टो-बिस्मोल (pepto-bismol) में पाए जाते हैं जिनमे एंटीबायोटिक्स के समान गुण होते हैं और ये डायरिया उत्पन्न करने वाले बैक्टीरिया को नष्ट कर देते हैं |यह स्पष्ट रूप से ज्ञात नहीं है कि बिस्मथ यौगिक किस प्रकार डायरिया को ठीक करते हैं लेकिन ये ट्रेवलर्स डायरिया से पीड़ित या H. पायलोरी (H. Pylori bacterium) बैक्टीरियम से ग्रसित रोगियों को विशेष लाभ पहुंचा सकता है | एंटी-मोटिलिटी दवाओं के कारण छोटी और बड़ी आँतों की गतिशीलता धीमी हो जाती है | इससे आँतों को आराम मिलता है जिससे अंगों को पानी का अवशोषण करने के लिए अधिक समय मिल जाता है जिसके फलस्वरूप कम पतला मल निकलता है | दो मुक्ख्य एंटी-मोटिलिटी दवाएं हैं- लोपेरामाइड (loperamide) और डाइफेनोक्सीलेट (diphenoxylate) | लोपेरामाइड आमतौर पर विभिन्न रूप में मिलती है (जैसे इमोडियम A-D) | डायरिया का संक्रमण E. कोलाई (E. coli) के कारण होने पर एंटी-मोटिलिटी दवाएं नहीं लेना चाहिए | अगर आपके द्वारा ली जाने वाली दवाएं नर्म खाद्य पदार्थों और खूब सारे पानी के संयोजन के साथ ली जाती हों और 72 घंटे के बाद भी इनसे आपके डायरिया में कोई लाभ न दिखाई दे तो डॉक्टर को दिखाएँ | डॉक्टर आपके लिए एंटीबायोटिक्स दवाएं लिख सकते हैं जो बैक्टीरिया या पैरासाइट के कारण होने वाले डायरिया को ठीक करने में मदद करेंगी लेकिन वायरस के कारण होने वाले डायरिया में एंटीबायोटिक्स से कोई लाभ नहीं मिलेगा |  डायरिया में OTC विकल्प अप्रभावी सिद्ध हो जाता है तो डॉक्टर को दिखाना ज़रूरी होता है क्योंकि बैक्टीरिया या पैरासाइट के कारण होने वाला संक्रमण इन दवाओं के उपयोग से और अधिक बिगड़ सकता है |  डॉक्टर लक्षण उत्पन्न करने वाले बैक्टीरिया की पहचान करने के लिए आपका स्टूल कल्चर (stool culture) करवाने के बाद आपके लक्षणों के आधार पर विशिष्ट एंटीबायोटिक्स का निर्धारण करेंगे | डायरिया विशेष प्रकार के संक्रमणों के कारण होता है और ऐसी स्थिति में हर्बल औषधियां वास्तव में आपके लक्षणों को सुधारने की बजाय और ख़राब कर सकती हैं |हर्बल उपचार लेने से पहले अपने डॉक्टर से सलाह लें | प्रोबायोटिक में पाए जाने वाले जीवित बैक्टीरिया आपकी आहारनाल में स्वस्थ बैक्टीरिया की संख्या में बढ़ोत्तरी करते हैं जो अक्सर डायरिया के कारण ख़त्म हो जाते हैं | इन स्वस्थ बैक्टीरिया की पुनः वापसी से आपका पाचन तंत्र जल्दी से सामान्य रूप से काम करना शुरू कर देता है | प्रोबायोटिक सप्लीमेंट के रूप में मिलते हैं और ये दही के प्रोबायोटिक ब्रांड्स में भी मिल सकते हैं | केमोमइल चाय का उपयोग परम्परागत रूप से सूजन के इलाज़ में किया जाता है जिसमे आहारनाल की सूजन शामिल है | इसे दिन में तीन कप तक थोड़ी-थोड़ी मात्रा में पीने से आपके शरीर में तरल के अवशोषण में मदद मिलती है | ध्यान रखें कि केमोमाइल (chamomile) से उन लोगो को प्रतिक्रिया हो सकती हैं जिन्हें रेगवीड (ragweed) से एलर्जी होती है और यह कुछ दवाओं से विरोधाभास दर्शाती है जिनमे हार्मोनल मेडिसिन शामिल हैं | यह एक घुलनशील फाइबर होते हैं (अर्थात् पानी में घुल जाते हैं) | डायरिया होने पर इसके उपयोग से मल ठोस हो सकता है | हमेशा एक बड़े गिलासभर पानी के साथ इसबगोल लें |  अगर आपको आँतों की सूजन की बीमारी (इंफ्लेमेटरी बाउल डिजीज) हो तो इसबगोल लेने से पहले डॉक्टर से सलाह लें | मार्शमेलो का उपयोग भी परम्परागत रूप से सूजन कम करने वाली हर्ब के रूप में किया जाता है | इस सप्लीमेंट को लेने के लिए मैन्युफैक्चरर के निर्देशों का पालन करें |   आप इस हर्ब का ठंडा काढ़ा बनाकर भी उपयोग कर सकते हैं | इसके लिए इस हर्ब की दो बड़ी चम्मच मात्रा को लगभग 1 लीटर पानी में डालकर रातभर रखा रहने दें | पीने से पहले छान लें |  यह हर्ब कुछ दवाओं के साथ विरोध उत्पन्न करती है जैसे लिथियम (lithium), इसलिए इसे लेने से पहले डॉक्टर से सलाह लें | इसका उपयोग पारंपरिक रूप से आहारनाल (GI ट्रैक) को शांति देने में भी किया जाता है |मैन्युफैक्चरर के निर्देशों का पालन करें |   दो कप उबले हुए पानी में चार ग्राम पाउडर डालें और इसे मिलाकर तीन से पांच मिनट तक भीगा रहने दें | डायरिया होने पर आप इसे दिन में तीन बार पी सकते हैं |  कुछ जड़ी-बूटी विशेषज्ञ मानते हैं कि स्लिपरी एल्म पाउडर के कारण गर्भपात हो सकता है |अगर आप गर्भवती हों या स्तनपान कराती हों तो इसके उपयोग से पहले डॉक्टर की सलाह लें | ऐसा माना जाता है कि सेव के सिरके में एंटीमाइक्रोबियल गुण होते हैं |अगर आप इसका उपयोग डायरिया को ठीक करने में करना चाहते हैं तो एक कप गर्म पानी में दो छोटी चम्मच सेव का सिरका डालकर हिलाएं | इस मिश्रण को आप दिन में कई बार पी सकते हैं | अगर आप सिरके को अन्य प्रोबायोटिक के साथ ले रहे हों तो सेव के सिरके को पीने और प्रोबायोटिक को खाने के बीच कई घंटे का अंतर रखें | उदाहरण के लिए, दही में अच्छे बैक्टीरिया पाए जाते हैं और इसे आमतौर पर डायरिया में लाभकारी माना जाता है | अगर आप दही खाने वाले हों तो सेव के सिरके के उपयोग के बाद एक से दो घंटे रुकें और फिर दही खाएं | माना जाता है कि स्तंभक हर्ब्स आँतों में स्थित म्यूकस मेम्ब्रेन को सुखाने में मदद करती हैं जिससे मल के पतले होने की मात्रा में कमी लाने में मदद मिलती है |इनमे से अधिकांश विकल्प सप्लीमेंट या चाय के रूप में मिलते हैं जो निम्नलिखित हैं:  ब्लैकबेरी की पत्तियाँ रास्पबेरी की पत्तियां कैरोब पाउडर (carob powder) ब्लूबेरी का एक्सट्रेक्ट एग्रिमोनी (agrimony)
विटामिन्स और मिनरल्स को रिस्टोर करने के लिए पानी और अन्य तरल पदार्थ पियें: अतिरिक्त नींद लें: BRAT डाइट लें: अन्य विकल्पों के साथ ही BRAT डाइट का संयोजन करें: लक्षणों को और बदतर बनाने वाले खाद्य पदार्थों से दूर रहें: जिंक सप्लीमेंट लें: अपनी सामान्य डाइट पर वापस आयें: आमतौर पर मिलने वाली एंटी-डायरियल एब्सोर्बेंट (anti-diarrheal absorbent) लें: बिस्मथ (bismuth) यौगिक वाली OTC दवाएं लें: गतिशीलता विरोधी या एंटी-मोटिलिटी (anti-motility) दवाएं लें: एंटीबायोटिक्स लेने के लिए डॉक्टर को दिखाएँ: डॉक्टर को दिखाएँ: प्रोबायोटिक (probiotic) खाएं: केमोमाइल (chamomile) चाय पियें: इसबगोल (psyllium) का उपयोग करें: मार्शमेलो रूट सप्लीमेंट (marshmallow root supplement) का उपयोग करें: चिरबिल्ब चूर्ण या चिकने एल्म पाउडर (slippery elm powder) को पियें: सेव के सिरके या एप्पल साइडर विनेगर (apple cider vinegar) का उपयोग करें: संकोचक या स्तंभक हर्ब्स (astrigent herbs) का उपयोग करें:
https://www.wikihow.com/Cure-Diarrhea https://www.wikihow.com/Cure-Diarrhea https://www.wikihow.com/Cure-Diarrhea
Treating Diarrhea with Non-medicines Treating Diarrhea with Medicine Treating Diarrhea with Herbal Remedies